Zanimanje nad starinami in vojaškimi predmeti iz obdobja Avstro-Ogrske monarhije sta spremljala ustanovitelja zbirke že iz otroštva, ko je neizmerno rad raziskoval stare hiše in podstrešja. Pri tem se je srečal tudi s predmeti, povezanimi predvsem z lokalno zgodovino ter prvo svetovno vojno, hkrati pa je spoznaval usodo tistih štajerskih mladeničev, ki so bili vpoklicani v znameniti Celjski 87. pehotni polk in so se v enajsti soški bitki na gori Škabrijel junaško borili proti Italijanom. Pri svojih iskanjih je navezal stike tudi z drugimi zbiralci antikvitet ter militarij, ter z menjavo in nakupi ustvaril dokaj obsežno zbirko.